Secțiile de ATI, tot mai solicitate. Traian Berbeceanu: "Este o situaţie grea, la acest moment ne descurcăm".
Locurile în secţiile de Terapie Intensivă sunt cea mai mare variabilă a sistemului sanitar de la noi din ţară. Doar în ultima lună, 14 pacienţi în stare gravă au fost trasferaţi. Prefectul capitalei spune că în acest moment mai sunt locuri, doar că situaţia e în dinamică.
Locurile în secţiile de terapie intensivă sunt cea mai mare variabilă a sistemului sanitar de la noi din ţară. Mai ales în vreme de pandemie. Acum e un pat liber, în 5 minute nu mai e.În capitală, sistemul rezistă şi nu prea. O recunoaşte şi Raed Arafat.Doar în ultima lună, 14 pacienţi în stare gravă au fost trasferaţi cu avioanele armatei către alte spitale din ţară.Asta pe lângă cei care au fost mutaţi dintr-un spital în altul, unde s-a găsit loc, cu autospeciale SMURD sau ambulanțe.Prefectul capitalei spune că în acest moment mai sunt locuri, doar că situaţia e în dinamică."În acest moment da, secţiile de ATI sunt în continuă dinamică, sunt pacienţi care sunt externaţi, sunt alţii care sunt internaţi, chiar dacă este o situaţie grea, la acest moment ne descurcăm.", spune Traian Berbeceanu, prefectul Capitalei. În schimb, Radu Țincu, medic ATI la Spitalul Floreasca, spune că sistemul de sănătate de la noi este la capătul puterilor."Bucureștiul este sufocat, din punctul de vedere al Terapiei Intensive. Avem un număr mare de pacienți care încă așteaptă în a fi preluați, acest lucru s-a tot repetat în ultimele zile și au fost necesare astfel de transferuri.", a spus acesta.